**NÁVRH**

Zverejnený dňa: **01.03.2018**

Zvesený dňa:

**VŠEOBECNE ZÁVÄZNÉ NARIADENIE**

**o podmienkach predaja výrobkov a poskytovania služieb na**

**trhových miestach s príležitostným trhom v obci Pusté Úľany**

**č. 1/2018**

**§ 1**

**Všeobecné ustanovenie**

Obec Pusté Úľany, na základe samosprávnej činnosti podľa § 6 ods. 1 , ods. 3, ods. 4 zákona

o obecnom zriadení č. 369/1990 Zb. v znení neskorších predpisov, na základe zákona č. 178/1998

Z. z. o podmienkach predaja výrobkov a poskytovania služieb na trhových miestach a doplnení

zákona č. 455/1991 Zb. o živnostenskom podnikaní a v zmysle neskorších zmien a doplnkov

***vydáva*** toto všeobecne záväzné nariadenie obce o podmienkach predaja výrobkov a

poskytovania služieb na trhových miestach v obci Pusté Úľany.

**§ 2**

**Úvodné ustanovenie**

1. Toto všeobecne záväzné nariadenie (ďalej len VZN) upravuje podmienky predaja výrobkov a

poskytovania služieb na trhových miestach v obci Pusté Úľany, úlohy obce pri zriaďovaní a povoľovaní trhových miest, povinnosti fyzických osôb a právnických osôb pri predaji výrobkov a poskytovaní služieb na trhových miestach a oprávnenia orgánov dozoru pri kontrole dodržiavania tohto zákona.

2. Za trhové miesto v obci Pusté Úľany sa považuje verejné priestranstvo určené na príležitostný trh,

alebo na ambulantný predaj.

3. Za trhové miesto sa považuje aj priestranstvo, alebo nebytový priestor, ktorý nie je

prevádzkarňou ale fyzická osoba alebo právnická osoba, ktorá je jeho vlastníkom, ho prenajme na

ambulantný predaj, so súhlasom obce Pusté Úľany.

**§ 3**

**Základné pojmy**

1/ **Trhovým miestom** je stánok s trvalým stanovišťom, verejné priestranstvo určené na príležitostný

trh a ambulantný predaj. Na účely tohto nariadenia sa rozumie:

a./ t**rhovisk**o -nekryté, alebo čiastočne kryté priestranstvo trvale vyhradené na sústredený predaj

výrobkov a poskytovanie služieb,

b./ **príležitostným trhom** -predaj výrobkov a poskytovanie služieb na priestranstve dočasne určenom

na takýto predaj,

c./ **ambulantným predajom** – predaj v stánkoch s dočasným stanovišťom, predaj na prenosných

predajných zariadeniach, predaj v pojazdnej predajni na verejnom priestranstve v obci.

d./ **stánok s trvalým stanovišťom** – stánok s celoročnou prevádzkou alebo so sezónnou prevádzkou,

ktorý je stavbou umiestnenou na verejnom priestranstve a je vlastnený predávajúcim alebo

prenajatý predávajúcemu. Za stánok s dočasným stanovišťom sa nepovažuje predajné zariadenie,

na ktorého zriadenie sa vyžaduje stavebné povolenie podľa osobitného predpisu.

**§ 4**

**Určenie trhových miest**

1. Na území obce Pusté Úľany sú zriadené tieto trhové miesta:

a) príležitostné trhy:

– na obecnom **trhovisku** umiestnenom na križovatke Hlavná a Nová cesta

**–** areál kultúrneho domu pre obecné oslavy a iné kultúrno-spoločenské akcie v obci, organizované na základe povolenia

– priestranstvo Pažiť na účely hodové slávnosti / kolotoče a predaj hračiek /

b) ambulantný predaj:

– kultúrny dom Pusté Úľany

– na obecnom **trhovisku**

**§ 5**

**Správa trhového miesta**

1. Správcom trhového miesta je Obec Pusté Úľany, ktorá vydáva povolenia na predaj výrobkov a

poskytovanie služieb na trhovom mieste na základe žiadosti od predávajúcich a poskytovateľov

služieb.

**§ 6**

**Povolenie na zriadenie trhového miesta a povolenie na predaj výrobkov**

1.Povolenie na zriadenie trhového miesta, a na predaj výrobkov a poskytovanie služieb na trhovom

mieste vydáva obec Pusté Úľany.

2.Pri povoľovaní zriadenia trhového miesta obec Pusté Úľany prihliada na ochranu verejného poriadku, verejný záujem, účelovosť, bezpečnosť a kultúrnosť predaja výrobkov a poskytovania služieb.

3.Povolenie na predaj výrobkov a poskytovanie služieb na trhovom mieste sa vydáva na základe

žiadosti o povolenie na predaj výrobkov a poskytovanie služieb na trhovom mieste.

a/ kópie oprávnenia na podnikanie, ak je žiadateľom osoba podľa §10 písm. a) žiadateľ na žiadosť

obce predloží originál oprávnenia na podnikanie na nahliadnutie,

b/ čestné vyhlásenia žiadateľa o tom, že všetky predávané výrobky pochádzajú z jeho vlastnej

pestovateľskej alebo chovateľskej činnosti alebo ide o lesné plodiny, ak je žiadateľom osoba podľa

§10 písm. b),

c/ čestné vyhlásenie žiadateľa o tom, že všetky ním predávané výrobky sú jeho vlastné použité

výrobky predávané v primeranom množstve, ak ide o žiadateľa podľa § 10 písm. c).

**§ 7**

**Osoby oprávnené predávať výrobky a poskytovať služby**

1. Na trhových miestach môžu na základe povolenia obce predávať výrobky a poskytovať služby

osoby, ktoré preukážu splnenie podmienok podľa § 10 a § 11 zákona č. 178/1998 Z. z. :

a/ fyzické a právnické osoby oprávnené na podnikanie podľa osobitných predpisov ( §2 odst.2

obchodného zákonníka v znení neskorších predpisov, zákona č. 455/1991 Zb. o živnostenskom

podnikaní v znení predpisov).

b/ ak je žiadateľom fyzická osoba, predloží čestné vyhlásenie žiadateľa o tom, že všetky predávané

výrobky pochádzajú z jeho vlastnej pestovateľskej alebo chovateľskej činnosti alebo ide o lesné

plodiny a to: samostatne hospodáriaci roľníci, drobnochovatelia a pestovatelia

c/ autori ľudových umeleckých predmetov bez podnikateľského oprávnenia

d/ fyzické osoby predložia čestné vyhlásenie, že všetky predávané výrobky sú jeho vlastné použité

výrobky v primeranom množstve medzi sebou

e/ fotokópiu strany – Záznamy daňového úradu -z knihy elektronickej registračnej pokladnice

žiadateľa, na ktorej je pridelený daňový kód elektronickej registračnej pokladnice, alebo čestné

vyhlásenie žiadateľa, že nie je povinný na predaj výrobkov a poskytovanie služieb používať

elektronickú registračnú pokladnicu

f/ ak je žiadateľom osoba predávajúca rastlinné a živočíšne výrobky z vlastnej pestovateľskej alebo

chovateľskej činnosti alebo lesných plodín preukáže vzťah k pozemku – že je vlastníkom

pozemku, na ktorom uskutočňuje vlastnú pestovateľskú alebo chovateľskú činnosť, alebo je

nájomcom takého pozemku alebo má obdobný právny vzťah k takému pozemku, ktorý ho

oprávňuje na uskutočňovanie vlastnej pestovateľskej alebo chovateľskej činnosti na tomto

pozemku

e/ predávať výrobky na trhových miestach môžu za rovnakých podmienok i občania iných

členských štátov Európskej únie

f/ pri ambulantnom predaji potravín je predávajúci povinný predložiť súhlas na ambulantný predaj

potravín Regionálneho úradu verejného zdravotníctva Galanta, resp. Úradu verejného

zdravotníctva Bratislava

**§ 8**

**Povinnosti predávajúcich na trhovom mieste**

1.Predávajúci na trhovom mieste je povinný:

a/ predávajúci si na vlastné náklady zabezpečí predajné miesto **/počet stolov x výmera** / v priestore konania trhu podľa pokynov zodpovedného pracovníka obce Pusté Úľany

**b/ predajné miesto musí byť viditeľne označené – menom a adresou FO alebo PO zodpovednej za predaj tovaru pre prípad uplatnenia reklamácie**

c/ zreteľne označiť predávané výrobky a poskytované služby cenou,

d/ dodržiavať trhový poriadok príležitostného trhu a ambulantného predaja,

e/ každý predávajúci je osobne zodpovedný za čistotu, poriadok a bezpečnosť chodu svojej

prevádzky ale aj za ním zavinené škody na verejnom priestranstve. Súčasne je povinný zabezpečiť

svoj tovar pred odcudzením.

f) používať elektronickú registračnú pokladnicu podľa osobitných predpisov

h/ potravinárske výrobky musia byť zdravotne bez závady a ich uskladnenie musí byť v súlade s

hygienickými predpismi. Za kvalitu predávaných výrobkov zodpovedá predávajúci.

i/ predávajúci sú povinný používať ciachované váhy, miery a závažia a dodržiavať zásady zákona o

ochrane spotrebiteľa,

j/ predávajúci potravín je povinný predložiť súhlas na ambulantný predaj potravín Regionálneho

úradu verejného zdravotníctva Galanta, resp. Úradu verejného zdravotníctva Bratislava

k/ predávajúci musí rešpektovať začiatok a koniec trhového dňa a riadiť sa pokynmi organizátora

l/- pri predaji medu a vajíčok z vlastnej produkcie chovateľa – potvrdenie o registrácii podľa § 40

zákona č.39/2007 Z. z. o veterinárnej starostlivosti

a/- pri predaji ovocia a zeleniny z vlastnej produkcie (prebytky) – potvrdenie o registrácii na

priamy predaj a dodávanie malého množstva prvotných produktov rastlinného pôvodu konečnému

spotrebiteľovi v zmysle Nariadenia vlády SR č.360/2011 Z. z.

2.Predávajúci na trhovom mieste je povinný predložiť správcovi trhového miesta a orgánu dozoru:

a/ doklad o oprávnení na podnikanie, povolenie na predaj výrobkov a poskytovania služieb na

trhovom mieste a preukaz totožnosti,

b/ povolenie na predaj a zaplatenie poplatku v zmysle VZN o obecnom poplatku obce Pusté Úľany .

c/ zdravotný preukaz a posudok príslušného orgánu na ochranu zdravia, ak to vyžaduje charakter

predávaného tovaru a poskytovania služieb,

d/ doklad o nadobudnutí tovaru, doklad sa nevyžaduje ak ide o predaj vlastných použitých

výrobkov medzi občanmi v primeranom množstve, o predaj rastlinných a živočíšnych výrobkov z

vlastnej drobnej pestovateľskej činnosti alebo lesných plodín fyzickými osobami,

**§ 9**

**Práva a povinnosti správcu trhového miesta**

1.Správca je povinný zabezpečiť:

a/ sociálne zariadenia pre predávajúci a kupujúcich,

b/ odpadové nádoby na dočasné uskladnenie odpadkov.

**§ 10**

**Zákaz predaja niektorých výrobkov**

1.Na trhovom mieste sa **zakazuje** predávať:

a/ zbrane a strelivo,

b/ výbušniny a pyrotechnické výrobky,

c/ tlač a iné veci, ktoré ohrozujú mravnosť,

d/ liehoviny, destiláty a spotrebiteľský balené alkoholické nápoje, zákaz sa nevzťahuje na predaj

liehovín a destilátov na príležitostných trhoch,

e/ tabak a tabakové výrobky,

f/ jedy, omamné a psychotropné látky,

g/ lieky,

h/ automobily, motocykle, ich súčiastky a príslušenstvo,

i/ chránené druhy živočíchov, exemplárne voľne žijúcich živočíchov,

j/ živé zvieratá,, predaj domácej vodnej hydiny, domácej hrabavej hydiny, s výnimkou trhových

konzumných rýb

k/ chránené rastliny, exempláre rastlín a invázne druhy rastlín.

l/ predaj nekvalitného tovaru, pri ktorom sa nepreukáže spôsob jeho nadobudnutia alebo pôvod

**§ 11**

**Druhy predávaných výrobkov a poskytovania služieb**

1.Na trhovom mieste sa **môžu** predávať:

a/ potravinárske výrobky – v spotrebiteľskom balení,

b/ poľnohospodárske výrobky – kvety, priesady, sadenice , semená, ovocie, zelenina, obilie a pod,

c/ včelí med, lesné plody, liečivé rastliny a produkty z nich,

d/ ľudovoumelecké, umelecké, úžitkové, ozdobné predmety,

e/ spotrebné výrobky - textil, odev, obuv, domáce potreby, elektrotechnické a elektronické výrobky,

drobný tovar, drogériový tovar, športové potreby, hračky, galantéria, nábytok, knihy a pod.

2.**Obmedzenie predaja výrobkov**:

a/ Elektrotechnické výrobky, ktoré sú určené na napájanie z elektrickej siete, sa môžu predávať iba

tam, kde sú vytvorené podmienky na bezpečné vyskúšanie ich funkčnosti.

3.Na trhových miestach možno poskytovať tieto služby:

a/ pohostinské, reštauračné služby, rýchle občerstvenie a stravovanie

b/ brúsenie nožov, nožníc, náradia,

c/ oprava dáždnikov,

d/ kľučiarske služby,

e/ oprava a čistenie obuvi,

f/ fotografické, video a reprodukčné služby

g/ obšívanie kobercov

h) čistenie peria

i) sklenárske práce

j) iné služby určené správcom trhoviska

**§ 12**

**Spoločné a záverečné ustanovenia**

1. Práva a povinností, neupravené v tomto VZN sa riadia ostatnými všeobecne záväznými právnymi

predpismi a nariadeniami,

**VZN bolo schválené OZ dňa: 27.2.2018**

**uznesením č. 6/ 2018**

**účinnosť nadobúda dňa:**

Ing. Henrich Čambál

starosta obce

**Príloha č.1**  : Trhový poriadok Obce Pusté Úľany

ku VZN č. **1/2018**

o podmienkach predaja výrobkov a poskytovania služieb

na trhových miestach na území obce Pusté Úľany